Sabrina Grech ta' sebgħa u għoxrin sena minn Tas-Sliema ma ngħatatx il-ħelsien mill-arrest wara li ġiet akkużata bi traffikar tad-droga f'numru ta' lokalitajiet. Hija ġiet akkużata li ttraffikat u kellha fil-pussess tagħha d-droga kokaina, eroina u kannabis fil-ġurnata tal-ewwel t'April u fix-xhur ta' qabel. Quddiem il-maġistrata Donatella Frendo Dimech, l-akkużata dehret nervuża u bid-dmugħ f'għajnejha. Filwaqt li saħħqet l-innoċenza tagħha hija qalet li tinsab bla xogħol.